Referat af menighedsrådsmøde torsdag d. 17. marts 2022
Til stede: Helle Pedersen, Marie Louise Villadsen, Berit Nielsen, Jesper Schmidt, Kamilla Holmgren, Allan Nielsen, regnskabsfører Merete Lorentzen, Kasper Høyer.
Afbud: Martin Hjøllund
1. Snak om tro
2. Orientering v. formand
Graversituationen i Landet: Henrik fra EDC passer kirkegården, Yvonne tager sig af gudstjenester, med Allan som afløser.
Organistsituationen: Stillingen er slået op med ansøgningsfrist 8. april.
Ryde kirke er ved at være færdig: Afleveringsforretning på tirsdag d. 22.03.

Der mangler en repræsentant fra Vestre provstis menighedsråd i stiftsrådet. Der er opstillingsmøde på mandag d. 21.03 i Nikolaihuset.

Marie Louise vil gerne på et lederkursus med Menighedsrådsforeningen, det vil vi gerne give hende.

Vi har medarbejdermøde på søndag efter gudstjenesten.

3. Regnskab v. Merete

Årsregnskabet 2021: Vi kom ud af 2021 med et overskud på godt 121.000 kr.

Medvirkende årsag til det store overskud er den langvarige nedlukning af Ryde kirke og aflyste gudstjenester og arrangementer på grund af coronanedlukningen. Desuden er planlagte investeringer til maskiner til Ryde kirkegård udsat til 2022.

Vi indleverede årsregnskabet 2021, som blev stemplet: Landet-Ryde Sognes Menighedsråd, CVR nr. 18279312, Regnskab 2021, afleveret den 17.03.2022 kl.20:49.

4. Referat fra møde med Dannemare – Gloslunde mfl.

Helle, Martin og Kasper mødtes med Henrik Gade Jensen og formændene + to repræsentanter fra menighedsrådene i Kappel+ og Gloslunde+ omkring udsigten til at vi på sigt skal danne et storpastorat. Tidshorisonten er lang, omkring 10 år, så der blev ikke konkluderet noget.

5. Fælles Kirkedag d. 28. august 2022 i Christianssæde Slotspark – invitation fra Tirsted-Vejleby mfl.

Tirsted-Vejleby inviterer os med til fælles kirkedag, vi vil gerne deltage.

6. Lukket punkt

7. Evt

Marie Louise havde tre ting:

* Hun har set en konference i Fredericia d. 16. maj om grøn omstilling i kirkerne. Marie Louise synes det lyder spændende: Er der nogen, der vil med?
* Børnearbejde ud fra kirken, det kunne også være et enkeltstående tilbud om en udflugt i sommertiden, for eksempel?
* I aktivitetsudvalget har vi også snakket om lægmandsgudstjenester uden præst, det kunne være godt at få sat på dagsordenen til et menighedsrådsmøde.

Kamilla: - Henrik fra EDC spørger, hvem der sørger for benzin og gas, hvem der river P-pladsen og hvem der tager toilettet på kirkegården. Jesper påtager sig alt dette.

Jesper: - Kunne vi ikke få et kontokort til benzin? Kasper sørger for et benzinkort til Jesper og Yvonne.

Nyt møde: tirsdag den 10. maj kl. 19

Næste møde: tirsdag den 14. juni

*Referat: Kasper Høyer*